**Indokolás**

**Az 1. §-hoz**

Módosításra került a területhasználati díj megfizetésének határideje. A Vásárcsarnok javaslata alapján nem utólag, hanem a tárgyhót megelőzően, előre kell majd megfizetni a területhasználati díjat. Így az előzetes díjfizetés elmulasztása lényegében jogtalan területhasználatot eredményez, ami a pótdíjfizetést megalapozza.

**A 2. §-hoz**

ZMJV Vásárcsarnok Gazdálkodó Szervezet a gyakorlati tapasztalatok miatt kérte a pótdíj kiszabására és összegére vonatkozó szabályok módosítását az alábbiak szerint:

- a területhasználati díj fizetési határidejének módosítását a *tárgyhót megelőző hónap utolsó munkanapjára,*

- a piac területének szennyezése, illetve a takarítás elmulasztása esetén a pótdíj összegének megemelését 2.000,-Ft-ról 3.000,-Ft-ra, továbbá

- a területhasználati díj valamint a helybiztosítási díj késedelmes megfizetése esetén a szerződésben szereplő m2x100 Ft/ alkalom mértékű pótdíj bevezetését.

A 77/2009. (VII.10.) AB határozatában az Alkotmánybíróság megállapította, hogy a pótdíj a vásári és piaci árusítás helyére, idejére és feltételeire vonatkozó magatartási szabályok megsértőivel szemben megállapított szankció. A pótdíj a vásári és piaci rend szabályainak megsértéséhez fűződik.

**A 3. §-hoz**

Aktualizálásra kerültek a piacok és vásárok helyei az 1. mellékletben, a megszűnt helyrajzi számok (2897/15 hrsz., 3606 hrsz., 3609 hrsz., 3607 hrsz.) törlésre, az új helyrajzi számok (2897/21 hrsz., 2897/20 hrsz., 3637 hrsz., 3633/1 hrsz.) beépítésre kerültek, továbbá pontosítva lettek a vásárok és piacok időtartamai.

**A 4. §-hoz**

Az 1. melléklet módosítása miatt szükséges a 2. mellékletből a Piac tér 3-4. helyek törlése.

**Az 5. §-hoz**

A § hatályba léptető és deregulációs rendelkezést tartalmaz.

**A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3)-(4) bekezdése valamint a 21. § (2) bekezdése alapján, mivel az elfogadandó jogszabály várható társadalmi hatása jelentős, az indokolást a rendelet kihirdetését követően a Nemzeti Jogszabálytárban közzé kell tenni.**